
Linnavara tasuta kasutusse andmine 

(Art Republic Krenholmia MTÜ)

1. ASJAOLUD JA MENETLUSE KÄIK

Narva Linnavalitsuse Linnamajandusametile on laekunud Art Republic Krenholmia MTÜ, registrikood 80582542, taotlus, milles palutakse anda viieks aastaks tasuta kasutusse Narvas Haigla tn 6 hoones esimesel korrusel asuva ruumi nr 125 üldpindalaga 61,2 m² mittetulundusühingu tegevuseks.

        Ruumide pindala                               61,2 m²

Arvestuslik üüritasu                
33,66 eurot kuus

Hooldustasu                              
61,81 eurot kuus.

Arvestuslik üüritasu on arvestatud koefitsiendiga 0,2. Koefitsienti 0,2 rakendatakse, kui ruume kasutatakse mittetulundusühinguna. 

Art Republic Krenholmia MTÜ kohustub õigeaegselt tasuma hooldustasu ja kommunaalteenuste makseid.

Art Republic Krenholmia MTÜ on tutvunud ruumi asukoha ja seisukorraga.

Ruumi kavandatakse kasutada oma kontoriks ja projektürituste korraldamiseks.

Art Republic Krenholmia MTÜ on asutatud iseseisva tegevuse arendamise ja mitteformaalse õppe, nii noorte kui ka vanemate inimeste ja puuetega inimeste kaasamise eesmärgil, eriti Kreenholmi rajoonis.

Art Republic Krenholmia MTÜ korraldas 2020. aastal ajavahemikul 05.06-02.10. Narva Aleksandri Kirikus kunstinäituse „Meie Kreenholm“. Septembrist 2021 alustas Briti Nõukogu toel Free Wind Space Media Club projekti. Projekti eesmärk on edendada patriarhaalsete väärtuste ja traditsioonilise arusaama muutmist soorollides, vähendada vägivallataluvust, tõsta psühholoogilist teadlikkust, et parandada refleksioonioskusi ja suhtluse loomise võimet, eelistades kultuuridevahelist dialoogi Narva linna piirialal.
Art Republic Krenholmia MTÜ taotlust arutati Narva Linnavalitsuse linnavarakomisjoni e-koosolekul 03-05.11.2021. a (protokoll nr 17) ning otsustati:

3.1.
Nõustuda Narva Linnavalitsuse Linnamajandusameti ettepanekuga ning soovitada Narva Linnavalitsuse Linnamajandusametile anda viieks aastaks Art Republic Krenholmia MTÜ-le tasuta kasutusse Narvas Haigla tn 6 hoones esimesel korrusel asuva ruumi nr 125 üldpindalaga 61,2 m² mittetulundusühingu tegevuseks tingimusel, et ülalnimetatud ruumi remondiprojekti kooskõlastatakse ALPA muinsuskaitse vaneminspektoriga.

3.2.
Narva Linnavalitsuse Linnamajandusametil esitada punktis 3.1. nimetatud otsuse Narva Linnavalitsuse istungile otsuse vastuvõtmiseks.

2. ÕIGUSLIKUD ALUSED

Vastavalt „Linnavara kasutusse andmise korra“ § 7 lg 2 p 3 ja § 46 lg 4 linnavalitsuse korraldusega võib linnavara kasutusse anda avaliku enampakkumiseta või eelläbirääkimisteta pakkumiseta ja tasuta või ette nähtust madalama tasu eest tähtajaga kuni 5 aastat või tähtajatult  mittetulundusühingutele.

3.  OTSUS

3.1. Anda viieks aastaks Art Republic Krenholmia MTÜ-le tasuta kasutusse Narvas Haigla tn 6 hoones esimesel korrusel asuva ruumi nr 125 üldpindalaga 61,2 m² mittetulundusühingu tegevuseks tingimusel, et ülalnimetatud ruumi remondiprojekti kooskõlastatakse ALPA muinsuskaitse vaneminspektoriga.
3.2. Narva Linnavalitsuse Linnamajandusametil sõlmida MTÜ-ga Art Republic Krenholmia punktis 3.1. nimetatud ruumi linnavara tasuta kasutamise leping.
4.  RAKENDUSSÄTTED

4.1. Korraldus jõustub seadusega sätestatud korras.

4.2 Narva Linnavalitsuse Linnamajandusametil teha korraldus teatavaks MTÜ-le Art Republic Krenholmia.

4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

